Publication: Magyar Közlöny
Issue: MK-1999-121 (Year: 1999, Number: 121)
Era: 1990-2004
Section: az 1999. évi CXXV. törvényhez
Paragraph Index: 1049

2. Pedagógusok szakkönyvvásárlása Előirányzat: 1777,5 millió forint Fajlagos összeg: 11 250 forint/fő A támogatást a helyi önkormányzatok igényelhetik a közoktatási törvény 19. § (3) bekezdése alapján, az általuk fenntartott — a törvény 20—21. §-ában és a 122. § (3) bekezdésében felsorolt típusú — intézményekben közalkalmazotti jogviszonyban, pedagógus-munkakörben, illetve a törvény 22. §-ában felsorolt intézményekben pedagógiai szakértő vagy pedagógiai előadó munkakörben foglalkoztatottak után. Az igényjogosultság részletes feltételeit a közoktatási törvény végrehajtásáról szóló 20/1997. (II. 13.) Korm. rendelet határozza meg. Az igényjogosultság alapja az 1999. december 31-én várható (becsült) pedagógus létszám, a fent hivatkozott rendelet jogosultságra vonatkozó előírásainak figyelembevételével. Az igénybe vett támogatás elszámolása a normatív hozzájárulásokkal azonos eljárás alapján, az e jogcímen 2000. január 1. és december 31. között jogszerűen elszámolt költségek figyelembevételével, a kormányrendelet 7. §-a alapján — az 1999. december 31-én közalkalmazotti jogviszonyban állók létszámának figyelembevételével — történik.

Source: https://magyarkozlony.hu/hivatalos-lapok/ece310dd00f3368a84f49b400b6af8b215fe066e/dokumentumok/34b35024b591096a0cf5e84448e3c05fe6f668fc/letoltes